3. การประกอบธุรกิจของแต่ละสายผลิตภัณฑ์

ผลิตภัณฑ์ของบริษัทได้แก่ ลูกถ้วยไฟฟ้า (Insulators)
โดยบริษัทมีรายได้จากการจำหน่ายผลิตภัณฑ์ดังกล่าวในปี 2549 คิดเป็นร้อยละ 41.70
ของรายได้รวมของบริษัท

1. ลักษณะผลิตภัณฑ์

ผลิตภัณฑ์ลูกถ้วยไฟฟ้าจัดเป็นส่วนประกอบสำคัญของระบบการจ่ายพลังงานไฟฟ้าไปตามสายเหนือดิน
(Over Head Line) ทั้งสายส่งแรงสูง (Transmission Line) และสายระบบจำหน่าย
(Distribution Line) ทั้งนี้
เนื่องจากผลิตภัณฑ์ลูกถ้วยไฟฟ้าเป็นผลิตภัณฑ์ที่มีหน้าที่เป็นฉนวนซึ่งช่วยป้องกันการไหลของกระแสไฟฟ้าผ่านเสาไฟฟ้าลงสู่พื้นดินและจับยึดสายไฟฟ้า
เพราะถ้าปริมาณกระแสไฟฟ้ามีการรั่วและไหลลงสู่พื้นดิน
อุปกรณ์ป้องกันที่ติดตั้งในระบบจำหน่ายก็จะตัดวงจรออก
ทำให้การจ่ายไฟหยุดชะงักและเกิดไฟฟ้าดับเป็นบริเวณกว้าง

ลูกถ้วยไฟฟ้าโดยทั่วไปจะมีลักษณะเป็นรูปแท่งหรือถ้วยกลมมน มีครีบหรือร่องให้สายไฟฟ้าพาดผ่าน
ทำจากวัสดุที่มีคุณสมบัติเป็นฉนวน เช่น แก้ว พอร์ซเลน และ สารประเภทพอลิเมอร์ เป็นต้น
อย่างไรก็ดี ในปัจจุบันลูกถ้วยไฟฟ้า ซึ่งทำจากวัสดุประเภทพอร์ซเลน
เป็นแบบที่ได้รับความนิยมสูงสุดและได้ถูกใช้งานอย่างแพร่หลายในทุกประเทศทั่วโลก
เนื่องจากมีคุณสมบัติการเป็นฉนวนที่ดี สามารถทำให้ลูกถ้วยไฟฟ้ามีคุณสมบัติได้ตามมาตรฐานกำหนด
ทนทาน และมีราคาเหมาะสม สำหรับวัสดุประเภทแก้วนั้น เคยเป็นที่นิยมในอดีตตั้งแต่ประมาณปี
2390 เนื่องจากมีราคาถูกกว่าพอร์ซเลน แต่ต่อมาในช่วงปี 2420
ลูกถ้วยไฟฟ้าแก้วเสื่อมความนิยมลงเนื่องจากไม่สามารถรองรับสายส่งไฟฟ้าที่มีขนาดใหญ่ขึ้นและมีกำลังไฟฟ้ามากขึ้นได้
ลูกถ้วยไฟฟ้าพอร์ซเลนจึงเริ่มได้รับความนิยมมากขึ้นตามลำดับ นอกจากนี้
หลังจากช่วงเวลาดังกล่าวลูกถ้วยไฟฟ้าพอร์ซเลนก็ได้มีการพัฒนาคุณภาพให้ดีขึ้นอย่างต่อเนื่อง
จนกระทั่งในช่วงปี 2460
หลายประเทศจึงได้เปลี่ยนมาใช้ลูกถ้วยไฟฟ้าพอร์ซเลนแทนลูกถ้วยไฟฟ้าแก้วทั้งหมดทั้งการส่งไฟฟ้าแรงต่ำและแรงสูง
เช่น ประเทศสหรัฐอเมริกา สำหรับวัสดุที่เป็นสารประเภทพอลิเมอร์นั้น
ได้มีผู้พัฒนาขึ้นมาเพื่อใช้ทดแทนวัสดุทั้งสองประเภท
แต่ไม่ได้รับความนิยมมากนักเนื่องจากมีความคงทนต่ำ
และมีคุณสมบัติด้านความเป็นฉนวนลดลงเมื่ออุณหภูมิสูงขึ้น โดยทั่วไป ผลิตภัณฑ์ลูกถ้วยไฟฟ้า
มีอายุการใช้งานประมาณ 15-20 ปี ทั้งนี้ ขึ้นอยู่กับประเภทและสภาพแวดล้อมในการใช้งาน

ในการผลิตลูกถ้วยไฟฟ้านั้น ผู้ผลิตต้องใช้เทคโนโลยีทั้งด้านวัสดุศาสตร์ ไฟฟ้า และ โลหะ
เพื่อให้ได้ลูกถ้วยไฟฟ้าที่มีคุณสมบัติตามที่กำหนดของมาตรฐานต่างๆ เช่น American National
Standard Institute (ANSI), International Electrotechnical Commission
(IEC), Australian Standard (AS) และ/หรือ มาตรฐานผลิตภัณฑ์อุตสาหกรรม (มอก.)
เป็นต้น ดังนั้นในกระบวนการผลิต
บริษัทจึงให้ความสำคัญกับการควบคุมคุณภาพในทุกๆขั้นตอนของการผลิต
ซึ่งรวมถึงการควบคุมคุณภาพของวัตถุดิบทั้งทางกายภาพ และทางเคมี
ไปจนถึงการตรวจสอบคุณภาพของผลิตภัณฑ์ที่ผลิตเสร็จ ในห้องทดสอบของบริษัท
และในห้องทดสอบชั้นนำภายในประเทศและต่างประเทศ ทั้งนี้
ลูกถ้วยไฟฟ้าที่ดีเมื่อทำการติดตั้งและใช้งานจะสามารถรองรับแรงดันไฟฟ้าขนาดต่างๆ
ในระบบส่งกระแสไฟฟ้าและจำหน่ายกระแสไฟฟ้า สามารถรองรับแรงกลจากกระแสลม
อุณหภูมิที่เปลี่ยนแปลง ตลอดจนน้ำหนักของสายไฟฟ้าและอุปกรณ์ในระบบไฟฟ้าต่างๆ
และมีค่าความเป็นฉนวนไม่เปลี่ยนแปลง

สำหรับผลิตภัณฑ์ลูกถ้วยไฟฟ้าที่บริษัทเป็นผู้ผลิตและจำหน่ายนั้นสามารถแบ่งออกได้เป็น 11 ประเภท
ตามลักษณะรูปร่างและความสามารถในการรองรับกระแสไฟฟ้า ดังนี้

+---------------------------------+----------+------------------------+
| ประเภทของลูกถ้วยไฟฟ้า              |          | ลักษณะการใช้งาน          |
+=================================+==========+========================+
| 1.  ลูกถ้วยไฟฟ้าพอร์ชเลนแบบแขวน     | []       | ใช้ยึด                   |
|                                 |          | จับสายไฟฟ้าในระบบจำหน่ายแ |
|   (Suspension Insulators)       |          | ละระบบส่งกระแสไฟฟ้าแรงดัน |
|                                 |          | 22 – 115 กิโลโวลต์       |
+---------------------------------+----------+------------------------+
| 2.  ลูกถ้วยไฟฟ้าแบบก้านตรง          | []       | ใช้สำ                   |
|                                 |          | หรับรองรับพาดสายไฟฟ้าในระ |
| (Pin Type Insulators)           |          | บบจำหน่ายกระแสไฟฟ้าแรงดัน |
|                                 |          | 22 – 33 กิโลโวลต์        |
+---------------------------------+----------+------------------------+
| 3.  ลูกถ้วยไฟฟ้าแบบแท่งก้านตรง       | []       | ใช้สำ                   |
|                                 |          | หรับรองรับพาดสายไฟฟ้าในระ |
| (Pin Post Type Insulators)      |          | บบจำหน่ายกระแสไฟฟ้าแรงดัน |
|                                 |          | 22 – 33 กิโลโวลต์        |
+---------------------------------+----------+------------------------+
| 4.  ลูกถ้วยไฟฟ้าแบบแท่ง             | []       | ใช้สำ                   |
|                                 |          | หรับรองรับพาดสายไฟฟ้าในระ |
| (Line Post Type Insulators)     |          | บบจำหน่ายกระแสไฟฟ้าแรงดัน |
|                                 |          | 22 - 33 กิโลโวลต์        |
+---------------------------------+----------+------------------------+
| 5.  อลูมิน่า เซรามิกส์ เคเบิ้ล สเปเซอร์ | []       | ใช้เป็นต                 |
|                                 |          | ัวแยกและยึดจับสายไฟฟ้าในระ |
| (Alumina Ceramic Cable Spacer)  |          | บบจำหน่ายกระแสไฟฟ้าแรงดัน |
|                                 |          | 22 – 33 กิโลโวลต์        |
+---------------------------------+----------+------------------------+
| 6.  ลูกถ้วยไฟฟ้าแบบแท่งสำหรับสถานี    | []       | ใช้ยึดประกอบติดกับแท่งเห    |
|     ปรับเปลี่ยนแรงดันไฟฟ้า (Station  |          | ล็กรองรับสายไฟฟ้าก่อนลงหม้อ |
|     Post Type Insulators)       |          | แปลงไฟฟ้าตามสถานีไฟฟ้าย่อย |
+---------------------------------+----------+------------------------+
| 7.  ลูกถ้วยไฟฟ้าแบบยึดโยง           | []       | ใ                      |
|                                 |          | ช้เป็นตัวยึดโยงเสาไฟฟ้าในระ |
| (Strain Insulators)             |          | บบจำหน่ายกระแสไฟฟ้าแรงดัน |
|                                 |          | 22 – 33 กิโลโวลต์        |
+---------------------------------+----------+------------------------+
| 8.                              | []       | ใช้เป็นฉนวนสำหรับ         |
| ฉนวนสำหรับอุปกรณ์จับยึดสายไฟฟ้าและสาย |          | อุปกรณ์จับยึดสายไฟฟ้าและสาย |
|     Optic Fiber (Cleat          |          | Optic Fiber            |
|     Insulators)                 |          |                        |
+---------------------------------+----------+------------------------+
| 9                               | []       | ใช้เพื่อรองรับสายไฟฟ้าใต้ดิน  |
| .  ลูกถ้วยไฟฟ้าแบบรองรับสายไฟฟ้าใต้ดิน |          |                        |
|                                 |          |                        |
| (Underground Cable Support)     |          |                        |
+---------------------------------+----------+------------------------+
| 10. ลูกถ้วยไฟฟ้าแบบล้อ              | []       | ใช้เป็นจับยึดสา            |
|                                 |          | ยไฟฟ้าในระบบจำหน่ายแรงดัน |
| (Spool Insulators)              |          | 220 – 380 โวลต์         |
+---------------------------------+----------+------------------------+
| 11. ลูกถ้วยไฟฟ้าแบบฟิวส์คัตเอาท์       | []       | ใช้ใน                   |
|                                 |          | การตัดต่อระบบไฟฟ้าแรงดันสูง |
| (Fuse Cut Out Insulators)       |          | 22 – 33 กิโลโวลต์        |
+---------------------------------+----------+------------------------+

ทั้งนี้ ผลิตภัณฑ์ลูกถ้วยไฟฟ้าทุกรายการที่บริษัทผลิตนั้นมีคุณสมบัติตามที่มาตรฐานไทยและสากลกำหนด
เช่น American National Standard Institution (ANSI), International
Electrotechnical Commission (IEC), Australian Standard (AS) และ Thailand
Institution of Standard (TIS) เป็นต้น นอกจากนี้
ผลิตภัณฑ์ทั้งหมดของบริษัทยังได้รับการรับรองระบบบริหารงานคุณภาพตามมาตรฐานเลขที่ มอก./ISO
9001:2000 ปัจจุบัน บริษัทนับเป็นผู้ผลิตลูกถ้วยไฟฟ้าเพียงรายเดียวในประเทศไทย
ที่มีสินค้ามาตรฐานครบทุกรายการสำหรับการใช้งานในกิจการไฟฟ้าในประเทศ

บริษัทได้รับการส่งเสริมการลงทุนจากคณะกรรมการส่งเสริมการลงทุน (Board of Investment
of Thailand:

BOI ตามพระราชบัญญัติส่งเสริมการลงทุน พ.ศ. 2520 โดยมีรายละเอียดที่สำคัญ สรุปได้ดังนี้

+---------------------------------+---------+-------------+----------+
| บัตรส่งเสริมการลงทุนเลขที่            | 10      | 1           | 2029     |
|                                 | 25/2541 | 115(2)/2548 | (2)/2549 |
+---------------------------------+---------+-------------+----------+
| ลงวันที่                           | 26      | 10 กุมภาพันธ์  | 19 ตุลาคม |
|                                 | มกราคม  | 2548        | 2549     |
|                                 | 2541    |             |          |
+---------------------------------+---------+-------------+----------+
| วันที่เริ่มใช้สิทธิตามบัตรส่งเสริม         | 24      | 28 กุมภาพันธ์  | 4 เมษายน |
|                                 | มกราคม  | 2548        | 2549     |
|                                 | 2544    |             |          |
+---------------------------------+---------+-------------+----------+
| ป                               | กิจก     | กิจการผล     | กิจการ    |
| ระเภทกิจการที่ได้รับการส่งเสริมการลงทุน | ารผลิตลูก | ิตดินผสมสำเร็จ | ขนส่งสินค้า |
|                                 | ถ้วยไฟฟ้า |             |          |
|                                 |         |             | ทางเรือ   |
+---------------------------------+---------+-------------+----------+
| สิทธิประโยชน์สำคัญที่บริษัทได้รับ         | 8 ปี     | 8 ปี         | 8 ปี      |
|                                 |         |             |          |
| 1. ได้รับยกเว้นภาษีเงินได้นิติบุคคล      | (หม     | (ไ ไ        | ไม       |
| สำหรับกำไรสุทธิที่ได้จาก              | ดอายุวันที่ | ไม่เกินร้อยละ  | ่เกินร้อยละ |
|                                 | 27      | 100 ของเงิน  | 100      |
| การประกอบกิจการที่ได้รับการส่งเสริม    | กุมภาพันธ์ | ลงทุนไม่รวม   |          |
| นับแต่วันที่รายได้                    | 2552)   | ค่าที่ดินและทุนห | ขอ       |
|                                 |         | มุนเวียนไม่เกิน | งเงินลงทุน |
| จากการมีรายได้จากการประกอบกิจการนั้น | 8 ปี     | 18 ล้านบาท   | ไม่รวม    |
|                                 |         | หมดอายุวันที่   |          |
| 2.                              | 5 ปี     | 27 กุมภาพันธ์  | ค่า       |
| ได้รับยกเว้นไม่ต้องนำ                |         | 2556)       | ที่ดินและทุน |
| เงินปันผลจากกิจการที่ได้รับการส่งเสริมซึ่ง | 8 ปี     |             |          |
|                                 |         | 8 ปี         | หมุนเวียน  |
| ได้รับการยกเว้นภาษีเงินได้นิติบุคคลตามข้อ | 10 ปี    |             |          |
| 1 ไปรวมคำนวณเพื่อ                 |         | -           | 8 ปี      |
|                                 | -       |             |          |
| เสียภาษีเงินได้                     |         | 8 ปี         | -        |
| ตลอดเว                          | -       |             |          |
| ลาที่กิจการที่ได้รับการส่งเสริมได้รับยกเว้น |         | -           | 8 ปี      |
|                                 | -       |             |          |
| ภาษีเงินได้ ตามข้อ 1                |         | ร้อ          | -        |
|                                 | -       | ยละยี่สิบห้าของ |          |
| 3. ได้รับยกเว้นภาษีเงินได้นิติบุคคล      |         |             | -        |
| สำหรับกำไรสุทธิที่ได้รับจากการ         | -       | เงินลงทุน     |          |
|                                 |         |             | -        |
| ลงทุนในอัตราร้อยละ 50 มีกำหนด 5 ปี   |         | 5 ปี         |          |
| นับแต่วันที่พ้นกำหนดตาม               |         |             | 8 ปี      |
|                                 |         | -           |          |
| ข้อ 1                            |         |             | 8 ปี      |
|                                 |         | 5 ปี         |          |
| 4.                              |         |             |          |
| ได้รับยกเว้นอากรข                  |         | -           |          |
| าเข้าสำหรับเครื่องจักรตามที่คณะกรรมการ |         |             |          |
|                                 |         | -           |          |
| พิจารณาอนุมัติ                      |         |             |          |
|                                 |         |             |          |
| 5. ได้รับอนุญาตให้หักค่าขนส่ง          |         |             |          |
| ค่าไฟฟ้าและค่าประปา สองเท่าของ      |         |             |          |
|                                 |         |             |          |
| ค่าจ่ายดังกล่าวเป็นเวลา 10           |         |             |          |
| ปีนับแต่วันที่เริ่มมีรายได้จากการ         |         |             |          |
|                                 |         |             |          |
| ประกอบกิจการนั้น                   |         |             |          |
|                                 |         |             |          |
| 6.                              |         |             |          |
| ได้รับอนุญาตให้หักเ                  |         |             |          |
| งินลงทุนในการติดตั้งหรือก่อสร้างสิ่งอำนวย |         |             |          |
|                                 |         |             |          |
| ความสะดวก                       |         |             |          |
| นอ                              |         |             |          |
| กเหนือไปจากการหักค่าเสื่อมราคาตามปกติ |         |             |          |
|                                 |         |             |          |
| 7.                              |         |             |          |
| ได้รับยกเว้นอากรข                  |         |             |          |
| าเข้าสำหรับวัตถุดิบและวัสดุจำเป็นที่ต้องนำ |         |             |          |
|                                 |         |             |          |
| มาเข้าจากต่า                      |         |             |          |
| งประเทศเพื่อใช้ในการผลิตเพื่อการส่งออก |         |             |          |
| เป็นเวลา                         |         |             |          |
|                                 |         |             |          |
| นับแต่วันนำเข้าครั้งแรก               |         |             |          |
|                                 |         |             |          |
| 8.                              |         |             |          |
| ได้รับยกเว้นอากรขาเ                |         |             |          |
| ข้าสำหรับของที่นำเข้ามาเพื่อส่งกลับออกไป |         |             |          |
|                                 |         |             |          |
| นับแต่วันนำเข้าครั้งแรก               |         |             |          |
|                                 |         |             |          |
| 9.                              |         |             |          |
| ให้ได้รับอนุญาตนำ                   |         |             |          |
| คนต่างด้าวซึ่งเป็นช่างฝีมือหรือผู้ชำนาญการ |         |             |          |
|                                 |         |             |          |
|   คู่สมรสและบุคคล                  |         |             |          |
| ซึ่งอยู่ในอุปการะของบุคคลทั้งสองประเภทนี้ |         |             |          |
|                                 |         |             |          |
|   เข้ามาในราชอาณาจัก              |         |             |          |
| รได้ตามจำนวนและกำหนดระยะเวลาให้อยู่ |         |             |          |
|                                 |         |             |          |
|   ในราชอาณา                     |         |             |          |
| จักรเท่าที่คณะกรรมการพิจารณาเห็นสมควร |         |             |          |
|                                 |         |             |          |
| 10.                             |         |             |          |
| ให้คนต่างด้าวซึ่งเป็นช                |         |             |          |
| ่างฝีมือหรือผู้ชำนาญการที่ได้รับอนุญาตให้อยู่ |         |             |          |
|                                 |         |             |          |
|   ในราชอาณาจักรตามมาตรา 25       |         |             |          |
|   ได้รับอนุญาตทำงานเฉพาะ           |         |             |          |
|                                 |         |             |          |
|   ตำแหน่งหน้าที่การท                |         |             |          |
| ำงานที่คณะกรรมการให้ความเห็นชอบตลอด |         |             |          |
|                                 |         |             |          |
| ระยะเว                          |         |             |          |
| ลาเท่าที่ได้รับอนุญาตให้อยู่ในราชอาณาจักร |         |             |          |
+---------------------------------+---------+-------------+----------+

2. การตลาดและภาวะการแข่งขัน 

ภาวะอุตสาหกรรม

อุตสาหกรรมลูกถ้วยไฟฟ้า เป็นอุตสาหกรรมที่ต่อเนื่องมาจากอุตสาหกรรมไฟฟ้า
เนื่องจากลูกถ้วยไฟฟ้าเป็นผลิตภัณฑ์ที่ใช้ประกอบในระบบการส่งและจำหน่ายไฟฟ้า
การเปลี่ยนแปลงของอุปสงค์และอุปทานต่อพลังงานไฟฟ้าย่อมส่งผลกระทบต่อเนื่องมายังอุตสาหกรรมลูกถ้วยไฟฟ้า

โครงสร้างกิจการไฟฟ้าในปัจจุบัน

การจัดหาไฟฟ้า เริ่มต้นตั้งแต่โรงไฟฟ้าซึ่งมักมีสถานที่ตั้งอยู่ห่างไกลจากชุมชนทำการผลิตไฟฟ้า
จากนั้นจึงทำการจัดส่งกำลังไฟฟ้าที่ผลิตได้ผ่านระบบสายส่งไฟฟ้าแรงสูง
มายังบริเวณที่มีความต้องการใช้ไฟฟ้า เช่นชุมชน หรือนิคมอุตสาหกรรม
จากนั้นจึงทำการแปลงแรงดันไฟฟ้าให้ต่ำลงมา
และจัดจำหน่ายผ่านระบบจำหน่ายไฟฟ้าแรงต่ำให้แก่ผู้ใช้ต่อไป หากพิจารณากิจกรรมการจัดหาไฟฟ้า
ให้แก่ผู้บริโภคในลักษณะดังกล่าว เราจึงสามารถแบ่งโครงสร้างของกิจการไฟฟ้าออกได้เป็น 3
ระบบหลักคือ ระบบผลิต (Generation) ระบบส่ง (Transmission) ระบบจำหน่าย
(Distribution) ตามลำดับ

ในปัจจุบันระบบผลิตไฟฟ้าส่วนใหญ่และระบบส่งไฟฟ้าทั้งหมดของประเทศไทยอยู่ในความดูแลของการไฟฟ้าฝ่ายผลิต
(“กฟผ.”) ส่วนระบบจำหน่ายไฟฟ้าและการบริการ นั้นอยู่ในความดูแลของ กฟภ. และ กฟน. โดย
กฟผ.ทำการผลิตและส่งไฟฟ้าเกือบทั้งหมดเพื่อขายให้แก่ กฟภ.และ กฟน.
เพื่อจัดจำหน่ายให้แก่ผู้ใช้ต่อไป ส่วน กฟน.
รับผิดชอบการจัดจำหน่ายไฟฟ้าให้แก่ผู้ใช้ไฟฟ้าในเขตกรุงเทพฯ นนทบุรี และสมุทรปราการ ในขณะที่
กฟภ. รับผิดชอบในเขตจังหวัดอื่นๆ ที่เหลือทั้งหมดของประเทศ ซึ่งจะครอบคลุมพื้นที่ประมาณ
510,000 ตารางกิโลเมตร หรือคิดเป็นร้อยละ 99 ของพื้นที่ทั่วประเทศ ในปัจจุบัน
ระบบส่งไฟฟ้าของประเทศอยู่ในระดับที่ไม่เพียงพอซึ่ง
กฟผ.กำลังอยู่ในการขยายสายส่งไฟฟ้าแรงสูงด้วยงบลงทุนถึง 9,000 ล้านบาท
และในการขยายระบบการส่งไฟฟ้าแต่ละครั้งนั้น จะต้องใช้จำนวนลูกถ้วยไฟฟ้า
โดยลูกถ้วยไฟฟ้าส่วนใหญ่ที่ใช้จะเป็นลูกถ้วยไฟฟ้าชนิดที่ทนต่อแรงดันไฟฟ้าในระดับสูง
จึงอาจสรุปได้ว่า ตลาดของอุตสาหกรรมลูกถ้วยไฟฟ้าในประเทศไทย
จะพึ่งพิงความต้องการจากระบบจำหน่ายไฟฟ้าของประเทศ ซึ่งอยู่ในความดูแลของ กฟผ. กฟภ.และ
กฟน. เป็นหลัก สำหรับตลาดส่วนที่เหลืออีกเพียงเล็กน้อยนั้นเป็นของกลุ่มผู้รับเหมา
ซึ่งส่วนหนึ่งเป็นกลุ่มที่รับเหมางานปักเสา พาดสาย และพัฒนาสาธารณูปโภค ให้กับชุมชนขนาดใหญ่
เช่น หมู่บ้านจัดสรร และ นิคมอุตสาหกรรม อีกส่วนหนึ่งเป็นกลุ่มผู้รับเหมาที่รับเหมางานปักเสา
พาดสาย ให้กับ กฟผ. กฟน. และ กฟภ.

โครงสร้างกิจการไฟฟ้าในอนาคต

รัฐบาลไทยได้มีนโยบายที่จะดำเนินการปรับโครงสร้างกิจการไฟฟ้ามานานแล้ว
และได้เริ่มดำเนินการอย่างเป็นรูปธรรมมานับตั้งแต่ปี 2539 โดยมีมติคณะรัฐมนตรีเมื่อวันที่ 5
มีนาคม 2539 เห็นชอบให้แยกกิจการผลิตไฟฟ้า กิจการระบบส่งและกิจการระบบจำหน่ายออกจากกัน
เพื่อให้มีการแข่งขันกันภายในอุตสาหกรรมมากยิ่งขึ้น เว้นแต่อุตสาหกรรมบางส่วน เช่น
สายส่งและสายจำหน่ายไฟฟ้า เพราะไม่มีประโยชน์ที่จะต้องลงทุนปักเสาพาดสายใหม่
ให้ซ้ำซ้อนกับของเดิม โดยความคืบหน้าล่าสุดของการปรับโครงสร้างกิจการไฟฟ้านั้น คือ เมื่อวันที่ 9
ธันวาคม 2546 คณะรัฐมนตรีได้มีมติเห็นชอบตามมติคณะกรรมการนโยบายพลังงานแห่งชาติ
เกี่ยวกับการปรับโครงสร้างกิจการไฟฟ้ารูปแบบ Enhanced Single Buyer Model (“ESB”)
ทั้งนี้ ลักษณะโครงสร้างกิจการไฟฟ้าได้รับมติเห็นชอบดังกล่าว
ในส่วนที่เกี่ยวข้องกับระบบส่งและจำหน่ายนั้น ไม่ได้มีการเปลี่ยนแปลงที่สำคัญใดๆ
ดังนั้นจึงอาจสรุปได้ว่า การปรับโครงสร้างกิจการไฟฟ้าของประเทศ
จะไม่ส่งผลกระทบโดยตรงกับอุตสาหกรรมลูกถ้วยไฟฟ้า

ขนาดของตลาดลูกถ้วยไฟฟ้าและแนวโน้มการขยายตัวของอุตสาหกรรมลูกถ้วยไฟฟ้า

ในปัจจุบัน ขนาดของตลาดลูกถ้วยไฟฟ้าในประเทศไทยนั้น มีมูลค่าโดยประมาณ 2,000 ล้านบาท
หรือ คิดเป็นร้อยละ 7-10 ของงบประมาณการปรับปรุงและพัฒนาระบบไฟฟ้าของ กฟภ. และ กฟน.
ในแต่ละปี ทั้งนี้ จากข้อมูลซึ่งเผยแพร่ในเว็บไซต์ของ กฟภ. และ กฟน. ได้ระบุว่า กฟภ.
มีงบประมาณเพื่อดำเนินการตามแผนพัฒนาระบบไฟฟ้าในช่วงแผนพัฒนาเศรษฐกิจและสังคมฉบับที่ 9
(พ.ศ. 2545-2549) จำนวน 50,227 ล้านบาท การขยายตัวของอุตสาหกรรมขึ้นอยู่กับปัจจัยสำคัญ
ได้แก่ การขยายระบบไฟฟ้าของ กฟภ. และ กฟน. เพื่อให้มีความมั่นคง เพียงพอ
และเชื่อถือได้เพื่อรองรับความต้องการไฟฟ้าสูงสุดที่เพิ่มสูงขึ้น และ
มีเครือข่ายครอบคลุมไปถึงครัวเรือนของประชาชนทั่วประเทศ

สำหรับแนวโน้มการขยายตัวของอุตสาหกรรมลูกถ้วยไฟฟ้านั้น
คาดว่าจะขยายตัวเพิ่มขึ้นอีกตามแนวโน้มความต้องการพลังงานไฟฟ้าของประเทศที่เพิ่มขึ้น และ
จำนวนครัวเรือนของประชาชนที่เพิ่มขึ้น ตามสภาพเศรษฐกิจซึ่งมีการขยายตัวอย่างต่อเนื่อง

เป้าหมายแผนงานพัฒนาระบบไฟฟ้าของ กฟภ. ในระหว่างแผนพัฒนาเศรษฐกิจและสังคมฉบับที่ 9

-   รองรับความต้องการพลังไฟฟ้าสูงสุด 13,173 เมกะวัตต์

-   รองรับผู้ใช้ไฟฟ้า 13.15 ล้านราย
    และคาดว่าจะสามารถขยายเขตไฟฟ้าให้บ้านเรือนในชนบทได้เพิ่มขึ้น 150,000 ครัวเรือน

-   ไฟดับไม่เกิน 15.5 ครั้ง/ราย/ปีหน่วย ครั้ง/ราย/ปี

-   มีหน่วยสูญเสียในระบบไฟฟ้า ร้อยละ 5.74

-   งบประมาณที่ใช้สำหรับแผนงานพัฒนาระบบไฟฟ้าในระหว่างแผนพัฒนาเศรษฐกิจและสังคมฉบับที่
    9 : 50,227 ล้านบาท

เป้าหมายแผนงานพัฒนาระบบไฟฟ้าของ กฟน. ในปีงบประมาณ 2547-2550

-   ก่อสร้างและเพิ่มขนาดสถานีต้นทางเพื่อรับไฟฟ้าจาก กฟผ. ไปจ่ายยังสถานีย่อยรวม 1,800
    เมกะโวลต์แอมแปร์

-   ก่อสร้างและเพิ่มขนาดสถานีย่อย 1,600 เมกะโวลต์แอมแปร์

-   ก่อสร้างและปรับปรุงระบบสายส่งพลังไฟฟ้า พัฒนาระบบจ่ายไฟแรงดันกลางและต่ำ
    เปลี่ยนแรงดันไฟฟ้าจาก 12 เป็น 24 กิโลโวลต์
    ซึ่งคาดว่าจะสามารถรองรับความต้องการไฟฟ้าที่คาดว่าจะเพิ่มขึ้นในช่วงเวลาดังกล่าวประมาณ
    1,405 เมกะวัตต์ และจำนวนหน่วยไฟฟ้าที่คาดว่าจะเพิ่มขึ้นประมาณ 7,606
    ล้านหน่วยได้อย่างเพียงพอและมั่นคง

-   งบประมาณที่ใช้สำหรับแผนงานพัฒนาระบบไฟฟ้าในปี 2547 : 19,313 ล้านบาท

สภาวะการแข่งขันในอุตสาหกรรมลูกถ้วยไฟฟ้า

ปัจจุบันมีผลิตภัณฑ์ประเภทลูกถ้วยไฟฟ้าพอร์ซเลน ที่มีการกำหนดมาตรฐานผลิตภัณฑ์อุตสาหกรรมแล้ว
จำนวน 7 มาตรฐาน ซึ่งประกอบด้วยรูปแบบผลิตภัณฑ์ประมาณ 21 รูปแบบ ดังนี้

  1. มอก. 227-2525 ลูกถ้วยล้อ : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 2
  รูปแบบ

  2. มอก. 279-2525 ลูกถ้วยก้านตรง : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 3
  รูปแบบ

  3. มอก. 280-2529 ลูกถ้วยยึดโยง : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 4
  รูปแบบ

  4. มอก. 354-2528 ลูกถ้วยแขวน : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 5
  รูปแบบ

  5. มอก. 1251-2537 ลูกถ้วยแท่งก้านตรง : พอร์ซเลน ซึ่งผลิตภัณฑ์ดังกล่าวแบ่งย่อย
  ออกได้เป็น 3 รูปแบบ

  6. มอก. 1077-2535 ลูกถ้วยแท่ง : พอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 3
  รูปแบบ

  7. มอก. 326-2525 ลูกถ้วยยึดสาย : ปอร์ซเลน

ปัจจุบันมีผู้ผลิตลูกถ้วยไฟฟ้าที่มีผลิตภัณฑ์ที่ได้รับอนุญาตให้ใช้เครื่องหมายมาตรฐานผลิตภัณฑ์อุตสาหกรรมดังกล่าวข้างต้นแล้ว
จำนวน 9 ราย
โดยบริษัทมีรูปแบบผลิตภัณฑ์ที่ได้รับอนุญาตให้ใช้เครื่องหมายมาตรฐานผลิตภัณฑ์อุตสาหกรรมสูงสุด
คือมีจำนวนถึง 18 รูปแบบ

ทั้งนี้
นอกเหนือจากการที่บริษัทมีรูปแบบของผลิตภัณฑ์ที่ได้รับอนุญาตให้ใช้เครื่องหมายมาตรฐานผลิตภัณฑ์อุตสาหกรรมมากที่สุดแล้ว
ผลิตภัณฑ์ของบริษัทยังได้รับการยอมรับจากลูกค้ากลุ่มเป้าหมายเป็นอย่างดี
เนื่องจากคุณสมบัติดังต่อไปนี้

การลงทุนในการวิจัยและพัฒนาเทคโนโลยีในการผลิตและตรวจสอบคุณภาพ

เนื่องจากการผลิตและตรวจสอบคุณภาพลูกถ้วยไฟฟ้าจำเป็นต้องใช้เทคโนโลยีเฉพาะด้านและเทคโนโลยีดังกล่าวไม่มีการซื้อขายกันในตลาดโลก
บริษัทจำเป็นต้องดำเนินการพัฒนาเทคโนโลยีขึ้นมาเอง
ซึ่งบริษัทมีการวิจัยและพัฒนาด้านเทคโนโลยีอย่างต่อเนื่องเป็นระยะเวลานานกว่า 20 ปี
โดยฝ่ายวิจัยและพัฒนาของบริษัท
และสถาบันวิจัยทั้งในและต่างประเทศที่บริษัทได้ว่าจ้างให้ทำการวิจัยและพัฒนาผลิตภัณฑ์ของบริษัท
นอกจากนี้ บริษัทยังมีผู้เชี่ยวชาญทางด้านพลังงานไฟฟ้าจากสถาบันการศึกษาต่างๆ นักธรณีวิทยา
นักวิจัยเซรามิกส์ และวิศวกรให้คำแนะนำและพัฒนาระบบการผลิต
เพื่อให้สินค้าลูกถ้วยไฟฟ้าที่ผลิตได้ของบริษัทมีมาตรฐานสากลและมีการรับรองมาตรฐานการผลิต
และมีเทคโนโลยีการผลิตที่ทันสมัย เท่าเทียมกับลูกถ้วยไฟฟ้าของต่างประเทศ เช่น
ประเทศสหรัฐอเมริกา และประเทศญี่ปุ่น เป็นต้น นอกจากนี้หลังจากบริษัทได้ร่วมทุนกับ PPC
ซึ่งเป็นผู้ผลิตลูกถ้วยไฟฟ้าชั้นนำของโลก PPCAI
ซึ่งเป็นบริษัทร่วมของบริษัทจะได้รับการสนับสนุนและพัฒนาการผลิตตามสัญญาร่วมทุน

คุณภาพของผลิตภัณฑ์

บริษัทให้ความสำคัญกับการวิจัยและพัฒนา
เพื่อให้สินค้าหรือผลิตภัณฑ์ของบริษัททุกชนิดเป็นผลิตภัณฑ์ที่มีคุณภาพตามมาตรฐานสากล
และมีอายุการใช้งานที่ยาวนาน
โดยสนับสนุนให้มีการค้นคว้าเพื่อปรับปรุงและพัฒนาคุณภาพของผลิตภัณฑ์อย่างสม่ำเสมอ
ตลอดจนมีระบบการควบคุมคุณภาพที่ดี โดยผลิตภัณฑ์ทุกๆ
ชิ้นจะต้องผ่านการทดสอบคุณสมบัติทุกชนิดตามที่มีมาตรฐานกำหนด
โดยนำไปผ่านกระบวนการตรวจสอบคุณภาพของบริษัท นอกจากนี้
เพื่อเพิ่มความเชื่อมั่นของลูกค้าที่มีต่อคุณภาพของผลิตภัณฑ์
บริษัทยังได้ทำการสุ่มตัวอย่างผลิตภัณฑ์ไปทดสอบตามมาตรฐานสากลที่คณะวิศวกรรมศาสตร์
จุฬาลงกรณ์มหาวิทยาลัย เป็นประจำทุกเดือน ในทุกๆ Batch ของการผลิต นอกจากนี้
สำหรับผลิตภัณฑ์ที่ต้องทำการทดสอบที่ระดับแรงดันไฟฟ้าที่สูงมาก
ซึ่งห้องทดสอบภายในประเทศไม่สามารถทำได้นั้น
บริษัทจะส่งผลิตภัณฑ์ไปทำการทดสอบที่ห้องทดสอบที่มีชื่อเสียงในต่างประเทศ เช่น Kema High
Voltage Lab Network, National Association of Testing Authorities :
Australia, ASTA Accredited Laboratory และ Testing Certification
Australia, Powertech Laboratory : Canada เป็นต้น นอกจากนี้
บริษัทยังให้ความสำคัญในการรักษาคุณภาพของสินค้าจนถึงมือลูกค้า
โดยบริษัทได้ออกแบบบรรจุภัณฑ์อย่างดีเพื่อลดการแตกหักเสียหายที่จะเกิดกับผลิตภัณฑ์ขณะขนส่งไปยังคลังสินค้าของลูกค้า

รูปแบบของสินค้าที่หลากหลาย

บริษัทสามารถผลิตสินค้าหรือผลิตภัณฑ์ได้หลากหลายรูปแบบ
โดยแต่ละแบบได้รับการออกแบบให้เหมาะกับการติดตั้งใช้งาน
ทั้งในระบบสายส่งไฟฟ้าแรงสูงและระบบจำหน่ายไปยังครัวเรือนและอุตสาหกรรม
ซึ่งสามารถตอบสนองความต้องการใช้งานของลูกค้าได้เป็นอย่างดี

การตั้งราคาผลิตภัณฑ์อย่างเหมาะสม

เนื่องจากบริษัทมีการจัดการการผลิตที่ดี ใช้เทคโนโลยีขั้นสูง
ทำให้สามารถขายสินค้าหรือผลิตภัณฑ์ในราคาที่เหมาะสมและแข่งขันได้ในตลาดโลก

ลักษณะของลูกค้ากลุ่มเป้าหมาย

ลูกค้ากลุ่มเป้าหมายหลักของบริษัท คือ กฟภ. และ กฟน. และลูกค้ากลุ่มเป้าหมายรอง ได้แก่
ผู้รับเหมา ซึ่งรับเหมางานปักเสาและพาดสายจาก กฟภ. และ กฟน.

 กลยุทธ์และนโยบายทางการตลาดที่สำคัญ 

นโยบายผลิตภัณฑ์

บริษัทให้ความสำคัญเกี่ยวกับคุณภาพของสินค้าหรือผลิตภัณฑ์ของบริษัท
โดยบริษัทมีการค้นคว้าเพื่อปรับปรุงและพัฒนาคุณภาพของผลิตภัณฑ์อย่างสม่ำเสมอ
ตลอดจนจัดให้มีระบบการควบคุมคุณภาพที่ดี นอกจากนี้
เพื่อเพิ่มความเชื่อมั่นของลูกค้าที่มีต่อคุณภาพของผลิตภัณฑ์
บริษัทยังได้ส่งตัวอย่างผลิตภัณฑ์ในแต่ละล็อตของการผลิตไปทดสอบตามมาตรฐานสากลที่คณะวิศวกรรมศาสตร์
จุฬาลงกรณ์มหาวิทยาลัย และห้องทดสอบที่มีชื่อเสียงในต่างประเทศ ดังที่ได้กล่าวมาแล้วในตอนต้น

นโยบายราคา

การตั้งราคาของบริษัทจะอ้างอิงกับระบบการจัดซื้อลูกถ้วยไฟฟ้าของลูกค้ากลุ่มเป้าหมายหลักของบริษัท
ได้แก่ กฟภ. และ กฟน. ซึ่งมีระบบการจัดซื้อลูกถ้วยไฟฟ้า
โดยจะมีการกำหนดราคาฐานซึ่งเป็นราคาที่อ้างอิงกับตลาดโลกไว้
แล้วให้เอกชนส่งราคาประมูลเข้ามา ซึ่งที่ผ่านมานั้น
ราคาประมูลที่บริษัทเสนอให้กับลูกค้าจะใกล้เคียงกับราคาตลาดโลก

นโยบายการจำหน่ายและช่องทางการจำหน่าย

บริษัทจำหน่ายลูกถ้วยไฟฟ้าให้กับลูกค้ากลุ่มเป้าหมายหลักของบริษัท โดยวิธีการยื่นซองประมูลราคา
และ/หรือ วิธีการอื่นๆ ซึ่งลูกค้ากลุ่มเป้าหมายหลักของบริษัทเป็นผู้กำหนด
สำหรับลูกค้ากลุ่มเป้าหมายรองนั้น ลูกค้าจะเป็นฝ่ายติดต่อเข้ามายังบริษัทเพื่อให้ยื่นข้อเสนอด้านราคา
ก่อนที่จะทำการสั่งซื้อต่อไป

สำหรับนโยบายในการจำหน่ายผลิตภัณฑ์ของบริษัทไปยังต่างประเทศนั้น ในระหว่างปี 2549
การจำหน่ายผลิตภัณฑ์ของบริษัท เป็นการจำหน่ายภายในประเทศร้อยละ 100.00
ของรายได้จากการขายรวมของบริษัท ทั้งนี้ในอนาคต
บริษัทมีนโยบายที่จะขยายตลาดไปยังต่างประเทศเพิ่มขึ้น โดยเป็นการขายทางอ้อมผ่าน PPC
ไปยังทวีปยุโรป และสหรัฐอเมริกา

การจัดหาผลิตภัณฑ์

ปัจจุบัน บริษัทมีโรงงานสำหรับผลิตลูกถ้วยไฟฟ้า จำนวน 1 แห่ง ตั้งอยู่ที่ ต. บ้านหม้อ อ. พรหมบุรี
จ. สิงห์บุรี ทั้งนี้ ณ ปัจจุบัน โรงงานดังกล่าวมีกำลังการผลิต 9,000 ตันต่อปี

สำหรับนโยบายในการปรับปรุงประสิทธิภาพของการผลิตและการซ่อมบำรุงนั้น
บริษัทกำหนดให้มีช่วงเวลาที่หยุดเดินเครื่องจักรเพื่อปรับปรุงประสิทธิภาพของการผลิตและการซ่อมบำรุงประมาณ
2 สัปดาห์ต่อปี

วัตถุดิบหลักที่ใช้ในการผลิตลูกถ้วยไฟฟ้า ได้แก่ ดิน วัตถุดิบที่ใช้ผสมในดิน วัสดุประกอบลูกถ้วยไฟฟ้า
(Hardware) และแก๊สเชื้อเพลิง โดยบริษัทมีระเบียบปฏิบัติในการจัดหาวัตถุดิบเหล่านั้น
โดยกำหนดให้พนักงานของบริษัททำการตรวจสอบผู้ขายตามช่วงเวลาที่กำหนด (Supplier
Assessment) ปีละ 1 ครั้ง
เพื่อให้แน่ใจว่าผู้ขายหรือผู้จัดจำหน่ายยังคงรักษาคุณภาพของสินค้าและบริการ
และมีกำลังการผลิตเพียงพอ ตามที่บริษัทต้องการเสมอ ทั้งนี้
บริษัทมีวิธีการในการจัดหาวัตถุดิบหลักดังต่อไปนี้

ดิน (Clay) เป็นวัตถุดิบที่สามารถจัดหาได้จากแหล่งภายในประเทศทั้งหมด โดยสั่งซื้อจากผู้ประกอบการเหมืองแร่ดินซึ่งกระจายตัวกันอยู่ตามแหล่งดินต่างๆ ในประเทศ สำหรับดินประเภทดินแม่ทานนั้น สามารถจัดหาได้จากแหล่งในจังหวัดลำปาง และจังหวัดระนอง ส่วนดินเหนียว (Plastic Clay) และดินดำ (Ball Clay) นั้น สามารถจัดหาได้จากแหล่งในจังหวัดสุราษฎร์ธานี และนครศรีธรรมราช ทั้งนี้ ปริมาณดินสำรองที่สามารถนำไปใช้ผลิตลูกถ้วยไฟฟ้าในแต่ละแหล่งนั้น ยังมีเหลืออีกเป็นจำนวนมาก

วัตถุดิบที่ใช้ผสมในดิน เช่น อลูมิน่าออกไซด์ (Alumina Oxide) หินฟันม้า (Feldspar) หินผุ (China Stone) ดินขาว (Kaolin) ทรายแก้ว (Silica Sand) และ Talcum ซึ่งเป็นวัตถุดิบที่ใช้ผสมในดินเพื่อให้ดินมีคุณสมบัติการเกาะยึดและแข็งแกร่ง มีอยู่ในหลายจังหวัดของประเทศ เช่น หินฟันม้าจากจังหวัดตากและจังหวัดราชบุรี ดินขาวจากจังหวัดระนอง หินผุจากจังหวัดลำปาง เป็นต้น วัตถุดิบเหล่านี้บางส่วนสามารถจัดหาได้จากแหล่งภายในประเทศ อย่างไรก็ดี มีวัตถุดิบบางประเภทที่จำเป็นต้องนำเข้าจากต่างประเทศ เนื่องจากเป็นแร่ที่ไม่มีอยู่ในประเทศไทย เช่น อลูมิน่าออกไซด์ จึงต้องมีการนำเข้าจากประเทศญี่ปุ่น ออสเตรเลีย และอินเดีย

-   วัสดุประกอบ (Hardware) ได้แก่ วัสดุที่ใช้เป็นส่วนประกอบโลหะของลูกถ้วยไฟฟ้า เช่น
    เหล็กเกาะยึดลูกถ้วย เหล็กปิดหัวท้ายลูกถ้วย เป็นต้น
    บริษัทสั่งซื้อวัสดุประกอบจากทั้งภายในประเทศและต่างประเทศ
    โดยบริษัทจะติดต่อผู้ผลิตโดยตรง เช่น โรงงานเหล็กหล่อ หรือเหล็กปั๊มขึ้นรูป
    โดยผู้ผลิตดังกล่าวจะต้องเข้าใจถึงความต้องการในคุณสมบัติต่างๆ ของลูกถ้วยไฟฟ้า
    เพื่อป้องกันไม่ให้เกิดความผิดพลาดให้การผลิตซึ่งจะมีผลกระทบต่อคุณสมบัติของลูกถ้วยไฟฟ้า

-   แก๊สเชื้อเพลิง (Liquid Petroleum Gas)
    เพื่อใช้เป็นเชื้อเพลิงสำหรับเตาเผาลูกถ้วยไฟฟ้าบริษัทสามารถจัดหาได้จากผู้จัดจำหน่ายภายในประเทศ
    ซึ่งมีจำนวนหลายราย

วัตถุดิบที่บริษัทซื้อจากผู้จัดจำหน่ายวัตถุดิบแต่ละรายนั้น
เป็นวัตถุดิบที่สามารถจัดซื้อได้จากผู้ผลิตรายอื่นๆ ที่มีอยู่ในตลาด
บริษัทจะพิจารณาคัดเลือกซื้อวัตถุดิบจากผู้จัดจำหน่ายวัตถุดิบที่มีผลิตภัณฑ์ที่มีคุณภาพตามมาตรฐานที่บริษัทเป็นผู้กำหนด
และมีการเสนอราคา รวมทั้งเงื่อนไขต่างๆ ได้อย่างเหมาะสมที่สุด

ในปี 2548 บริษัทมีจำนวนผู้จัดจำหน่ายวัตถุดิบรายใหญ่ ซึ่งมีมูลค่าการสั่งซื้อสูงกว่าร้อยละ 10
ของยอดการสั่งซื้อวัตถุดิบทั้งหมดของบริษัทจำนวน 3 ราย ได้แก่ ผู้จัดจำหน่ายวัสดุประกอบ อลูมิน่า
และแก๊สเชื้อเพลิง
ซึ่งมีมูลค่าการสั่งซื้อคิดเป็นสัดส่วนจากยอดการสั่งซื้อวัตถุดิบทั้งหมดของบริษัทเท่ากับร้อยละ 34.47
ร้อยละ 46.76 และ ร้อยละ 7.20 ตามลำดับ

สำหรับสัดส่วนการซื้อวัตถุดิบในประเทศและต่างประเทศของบริษัทในระหว่างปี 2545 – 2548
สามารถสรุปได้ดังนี้

ผลกระทบต่อสิ่งแวดล้อม

กระบวนการผลิตของบริษัท มีผลกระทบต่อสิ่งแวดล้อมอยู่ในระดับต่ำ
เนื่องจากวัตถุดิบหลักของบริษัทไม่มีลักษณะเป็นสารเคมีที่มีผลกระทบต่อสภาวะอากาศและน้ำแต่อย่างใด
อย่างไรก็ตาม
บริษัทได้ให้ความสำคัญกับปัญหาในด้านผลกระทบต่อสิ่งแวดล้อมและความปลอดภัยจากการปฏิบัติงานของพนักงาน
โดยการจัดการระบบการผลิตที่ดี ภายในกระบวนการผลิต
และมีการฝึกอบรมให้พนักงานเข้าใจระบบการทำงาน
รวมทั้งการตรวจสุขภาพของพนักงานเป็นประจำ นอกจากนี้ น้ำที่ใช้เป็นส่วนหนึ่งของการผลิต
ทางบริษัทมีระบบกำจัดน้ำเสียที่ได้มาตรฐาน ทำให้ไม่เกิดปัญหาทางด้านมลภาวะต่อสิ่งแวดล้อม

ทั้งนี้ได้มีหน่วยงานราชการ คือ กองตรวจสิ่งแวดล้อมโรงงาน
กรมโรงงานอุตสาหกรรมคอยควบคุมดูแล
ส่งเจ้าหน้าที่เข้ามาตรวจสอบมลภาวะต่อสิ่งแวดล้อมอย่างสม่ำเสมอ โดยประมาณ ปีละ 1-2 ครั้ง
และที่ผ่านมายังไม่เคยมีหนังสือแจ้งว่าบริษัททำให้เกิดปัญหาทางด้านมลภาวะต่อสิ่งแวดล้อมแต่อย่างใด
และจากผลการบันทึกการตรวจโรงงานที่ผ่านมาระบุว่าบริษัทมีระบบกำจัดมลภาวะและรักษาสิ่งแวดล้อมเป็นไปตามมาตรฐาน

นอกจากนี้
บริษัทยังได้จัดให้มีการตรวจวิเคราะห์สภาพแวดล้อมการทำงานเป็นประจำโดยเป็นการดำเนินการตรวจวิเคราะห์โดยเจ้าหน้าที่จากศูนย์ความปลอดภัยในการทำงาน
และศูนย์อนามัยสิ่งแวดล้อมเขต จังหวัดสิงห์บุรี
ซึ่งจะมีการเก็บตัวอย่างน้ำเพื่อวิเคราะห์ปริมาณของเสียที่ปล่อยจากโรงงาน
การตรวจระดับแสงสว่าง การตรวจวัดระดับความดังของเสียง และการตรวจวัดระดับความร้อน